
ŠAKIŲ RAJONO SAVIVALDYBĖS TARYBA

SPRENDIMAS

DĖL PINIGINĖS SOCIALINĖS PARAMOS TEIKIMO NEPASITURINTIEMS RAJONO SAVIVALDYBĖS GYVENTOJAMS TVARKOS APRAŠO TVIRTINIMO
2014 m. sausio 30 d. Nr. T-24
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 38 punktu, 18 straipsnio 1 dalimi ir Piniginės socialinės paramos nepasiturintiems gyventojams įstatymu (Žin., 2003, Nr. 73-3352; 2006, Nr. 130-4889; 2011, Nr. 155-7353), nusprendžia:



1. Patvirtinti Piniginės socialinės paramos teikimo nepasiturintiems rajono savivaldybės gyventojams tvarkos aprašą (pridedama).

2. Pripažinti netekusiu galios rajono savivaldybės tarybos 2013 m. liepos 25 d. sprendimą Nr. T-277 „Dėl piniginės socialinės paramos nepasiturintiems gyventojams teikimo tvarkos aprašo“.

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

